CELEX: 62011CB0117
Language: fi
Date: 2012-01-19 00:00:00
Title: Asia C-117/11: Unionin tuomioistuimen määräys (seitsemäs jaosto) 19.1.2012 (Upper Tribunalin (Tax and Chancery Chamber) (Yhdistynyt kuningaskunta) esittämä ennakkoratkaisupyyntö) — Purple Parking Ltd ja Airparks Services Ltd v. The Commissioners for Her Majesty's Revenue & Customs (Työjärjestyksen 104 artiklan 3 kohdan ensimmäinen alakohta — Verotus — Arvonlisävero — Kuudes direktiivi — 28 artiklan 2 kohdan a alakohta — 28 artiklan 3 kohdan b alakohta — Tiettyjä kuljetuspalveluja koskeva verovapautus — Toiminta, jossa yhdistetään ajoneuvon pysäköintipalvelu ja matkustajien kuljetuspalvelu pysäköintialueen ja lentokentän välillä — Kahden eri palvelun vai yhden palvelun suorittaminen — Verotuksen neutraalisuuden periaate)

14.4.2012   
            
            
               FI
            
            
               Euroopan unionin virallinen lehti
            
            
               C 109/4
            
         Unionin tuomioistuimen määräys (seitsemäs jaosto) 19.1.2012 (Upper Tribunalin (Tax and Chancery Chamber) (Yhdistynyt kuningaskunta) esittämä ennakkoratkaisupyyntö) — Purple Parking Ltd ja Airparks Services Ltd v. The Commissioners for Her Majesty's Revenue & Customs
   (Asia C-117/11) (1)
   
   (Työjärjestyksen 104 artiklan 3 kohdan ensimmäinen alakohta - Verotus - Arvonlisävero - Kuudes direktiivi - 28 artiklan 2 kohdan a alakohta - 28 artiklan 3 kohdan b alakohta - Tiettyjä kuljetuspalveluja koskeva verovapautus - Toiminta, jossa yhdistetään ajoneuvon pysäköintipalvelu ja matkustajien kuljetuspalvelu pysäköintialueen ja lentokentän välillä - Kahden eri palvelun vai yhden palvelun suorittaminen - Verotuksen neutraalisuuden periaate)
   2012/C 109/07
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Upper Tribunal (Tax and Chancery Chamber)
   
      Asianosaiset
   
   
      Kantaja: Purple Parking Ltd ja Airparks Services Ltd
   
      Vastaaja: The Commissioners for Her Majesty's Revenue & Customs
   
      Oikeudenkäynnin kohde
   
   Ennakkoratkaisupyyntö — Upper Tribunal (Tax and Chancery Chamber) — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun neuvoston direktiivin 77/388/ETY (EYVL L 145, s. 1) tulkinta — Jäsenvaltioiden mahdollisuus jatkaa vapauttamista ja aikaisemmassa vaiheessa maksetun veron vähentämistä — Kansallisessa säännöksessä jatketaan vapauttamista ja tietyistä kuljetuspalvelusuorituksista maksetun veron vähentämistä — Toimija, joka tarjoaa lentomatkustajille ajoneuvon pysäköintipalvelun, johon liittyy pysäköintialueen ja lentokentän välinen kuljetuspalvelu — Onko palvelu katsottava arvonlisäveron kannalta yhdeksi suoritukseksi vai useaksi eri suoritukseksi?
   
      Määräysosa
   
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettua kuudennetta neuvoston direktiiviä 77/388/ETY, sellaisena kuin se on muutettuna 14.12.1992 annetulla neuvoston direktiivillä 92/111/ETY, on tulkittava siten, että sovellettavaa arvonlisäverokantaa määritettäessä ajoneuvon pysäköintipalvelu ”off-airport” -pysäköintialueelle ja mainitun ajoneuvon matkustajien kuljetus tämän pysäköintialueen ja kyseisen lentokentän terminaalin välillä on käsiteltävässä asiassa vallitsevissa olosuhteissa katsottava yhdeksi moniosaiseksi suoritukseksi, jossa on pääasiallisesti kyse pysäköintipalvelusta.
   
      (1)  EUVL C 145, 14.5.2011.